SKB kursusse - Okt-Nov 2011
Hierdie week 1194
Hierdie maand 4775
Alle dae 675326
Tuis Vennote Sentrum vir Kontekstuele Bediening SKB kursusse - Okt-Nov 2011
Geskryf deur Chris van Wyk	|	01 Oktober 2011
JEUG OP ‘N MESPUNT
‘n Vaardigheidskursus met die fokus om jongmense wat weens hul omstandighede en keuses op die mespunt van die lewe staan pro-aktief en reaktief by te staan. Op alle vlakke van die jongmens se ontwikkeling, fisies, psigies, sosiaal en geestelik is daar aspekte wat ‘n beduidende invloed kan hê en wat maak dat jongmense keuses maak wat hulle op kort- en langtermyn beïnvloed. Begrip vir hierdie invloede en vaardighede om sulke jongmense by te staan word in hierdie drie dae oorgedra. ‘n Basiese kennis van berading word vereis.
Kursusleier: Dr Willem Semmelink
Pretoria: 18 – 20 Oktober 2011
VERBEELDINGSBERADING Vlak 2
Om persone wat reeds 'n Vlak 1-kursus in narratiewe terapie voltooi het, bloot te stel aan 'n proses van selfontdekking met die oog op die versterking van 'n narratiewe identiteit en die gepaardgaande vaardighede
Plek: Word aan diegene wat inskryf deurgegee
Datum: 20- 23 Oktober 2011
MODULE 1 A (4de herhaling)
Die kursus, Bybel en sy Boodskap bestaan uit agt modules van 14 lesings elk en is bedoel vir gebruik in gemeentes se Bybelskole. Die kursus bestaan uit 1 module oor die hantering en verstaan van die Bybel, drie Nuwe testament en vier Ou Testament modules. Die invalshoek is die tydsgleuwe waarin Bybelboeke ontstaan het en hoe om Bybelmateriaal vanuit hierdie hoek te lees en die boodskap te verstaan. Die doel van die werkswinkel is om leraars en ander leiers op te lei om die materiaal in gemeentes te kan aanbied. Module 1 se bywoning is ‘n veresite om ook die ander modules aan te bied. Meer as 200 lidmate het reeds binne die eerste jaar by hulle leraars die kursus deurloop en sertifikate van UP ontvang.
Kursusleiers Module 1A: Die Bybel:ontstaan, karakter en hantering
Pretoria: 25 – 26 Oktober 2011
Module 2 (2de keer)
Die kursus, Bybel en sy Boodskap bestaan uit agt modules van 14 lesings elk en is bedoel vir gebruik in gemeentes se Bybelskole. Die kursus bestaan uit 1 module oor die hantering en verstaan van die Bybel, drie Nuwe testament en vier Ou Testament modules. Die invalshoek is die tydsgleuwe waarin Bybelboeke ontstaan het en hoe om Bybelmateriaal vanuit hierdie hoek te lees en die boodskap te verstaan. Die doel van die werkswinkel is om leraars en ander leiers op te lei om die materiaal in gemeentes te kan aanbied. Bywoning van Module 1 is ‘n voorvereiste vir die bywoning van hierdie module.
Kursusleiers Module 2: Prof Willem Boshoff en Dr Gustav Claassen:
TYDLYN: Pre-Ballingskap 1: Pre-Monargaal + Tyd van Verenigde Ryk
Die bediening aan kinders en jongmense in Suid- en Suider Afrika is ‘n groot uitdaging. Deur hierdie kursus word leraars en ander jeugleiers opgelei en gemotiveer om ‘n effektiewe bediening aan klein kinders, tieners en jongmense te behartig binne die Suid- en Suider Afrikaanse konteks en as wesenlike deel van die plaaslike gemeente.
Kursusleier: Prof Malan Nel. Verskeie ander dosente: Ds Johan Avenant, Dr Zander vd Westhuizen, Ds Tienie Bosman, Dr Jan Grobbelaar, Hayley walker, Jean Geertsen, Ds Paul du Toit
Week 1: 14 - 17 Nov 2011 Week 4: 16 -19 Junie 2012
Week 2: 30 Jan - 02 Feb 2012 Week 5: 17 – 20 Sept 2012
Week 3: 30 April - 03 Mei 2012 Week 6: Will be determined